ግን ንፈልጦ ነገር የለን" ትብል። ኣብ ወርሒ መጋቢት፡ ኣብ ብራዚል ካብ ዝሞቱ ሰባት፡ እቶም 10 ሚእታዊት ምስ ስርዓተ ምስትንፋስ ብዝተሓሓዝ ሕማማት ከም ዝሞቱ ጸብጻባት የመልክቱ፡ ኮሮናቫይረስ'ዶ ይኸውን ንዝብል ሕቶ ግን መልሲ የብሉን፡ ምኽንያቱ ኣይተመርመሩን። ዘሀውኽ ነገር የለን ዳኒኤል ተባክ ክኢላ ስነ ኣካላትን ስነ ደምን'ዩ። ሓደ ካብቶም ኣብታ ሃገር ጃምላዊ መርመራ ክካየድ ዝጉስጉሱ ዘለዉ እዩ። እታ ኣብ ወርሒ ጥሪ ንመጀመርታ ሕሙም ኮሮና ቫይረስ ዝረኸበት ብራዚል ኣብ ምክልኻል እዚ ሕማም ርኡይ ዛሕሊ ተርኢ ኣላ እዩ ዝብል። እቲ ሕማም ኣብ ወርሒ ጥሪ ኣብ ሃገራ ከምዝኣተወ ዘረጋገጸት ብራዚል፡ ኣብ ለካቲት ሚልዮናት ሰባት ዝተሳተፍዎ ህዝባዊ ፈስቲቫል ክካየድ ምፍቃዳ ብተሪር ይነቕፋ። "ኣብ መጀመርታ፡ ብራዚል በዚ ሕማም ክትጥቃዕ ኣይትኽእልን'ያ ዝብል ግጉይ ኣተሓሳስባ ነይሩ'ዩ፡ ምልስ ኢልና እንተሪኢና ኸኣ፡ ብራዚል መመርመሪ ንኽትገዝእ እኹል ግዜ ነይርዋ'ዩ" ይብል። ሰብ ሞያ ጥዕና ብራዚል ጃምላዊ መርመራ ክግበር ዘይከኣል እንተኾይኑ፡ ሰብ ኣካላዊ ምርሕሓቅ ክገብር ምግዳድ ከምዘደሊ'ዮም ዝመኽሩ። ፕረዚደንት ብራዚል ኣብ ኮሮናቫይረስ ዝኽተሎ ዘሎ 'ባጫዊ ኣካይዳ' ብዙሓት ነቲ ብሚኒስትሪ ጥዕናን ሰብ ሞያ ጥዕናን ዝወሃብ መመርሒታት ዕሽሽ ክብልዎ ከምዘተባብዕ ዝሕብር ዳኒኤል ተባክ፡ ፕረዚደንት ብራዚል ጃየር ቦልሶናሮ ዝሓለፈ ሰሙን ኣብ ርእሰ ከተማ እታ ሃገር ብዙሓት ደገፍቱ ኣብ ዝተኣከብሉ ቦታ ተረኺቡ ከምዝነበረን፡ ኣፍንጭኡ ብኢዱ ሒዙ ብድሕሪ እዚ ንሓንቲ ሽማግለ ሰበይቲ ሰላም ክብል ከምዝተራኣየን ይፍለጥ። እቲ ፕረዚደንት ነዚ ምግባሩ " ነቲ ብሚኒስትሪ ጥዕና ዝወሃብ መምርሒታት ዕሽሽ ከምዝበሎ ዘርኢ እዩ" እትብል ዶክተር ላዛሪ " ለበዳ እዚ ኮሮና ንምዕጋት ኩልና ሓደ ዓይነት ኣተሓሳስባ'ዩ ክህልወና ዘለዎ" ትብል። ብራዚላውያን ተመራመርቲ፡ ሓቀኛ ቁጽሪ ብኮሮናቫይረስ ዝተለኸፉ ብራዚላውያን ንምፍላጥ ኣብ ግድል እዮም ዘለዉ። ክሳብ ሕጂ ብዘዋህለሉዎ ሓበሬታ ኸኣ፡ ኣብ ብራዚል ክሳብ 313 ሽሕ ሰባት ብኮሮናቫይረስ ተለኺፎም ክህልዉ ከምዝኽእሉ ይገልጹ፤ እዚ ኸኣ 15 ዕጽፊ ናይቲ ብመንግቲ ተሓቢሩ ዘሎ'ዩ። ሓደ ካብዞም ብራዚላውያን ተመራመርቲ ዝኾነ ዶሚኖጎስ ኣልቨስ "ብዙሓት ሰባት ክትሓቶ ቀሊል ዝኾነ ' ነዚ ሕማም መዓስ ኢና ንቆጻጸሮ?'
